EN DOKUMENTARSERIE FRA NETFLIX
Universet
har gitt vår planet ingrediensene for at livet kunne oppstå
og blomstre.
Energien som strømmer i oss.
De daglige rytmene vi følger.
Grunnstoffene vi består av.
Men bak alle disse undrene
ligger en mystisk kraft…
som gjør alt dette mulig.
Tyngdekraften.
Den holder alt på plass.
Den bygger hver stjerne…
og former hver planet.
Den styrer alt liv.
Det er den endelige tiltrekningskraften.
Så dyp at den vil føre to unge sjeler sammen…
i jakten på en perfekt make.
UNIVERSET
TILTREKNINGSKRAFTEN
I Sørishavet, over 2000 kilometer fra Antarktis…
SØR-GEORGIA
…ligger den forblåste øya Sør-Georgia.
Her lever en koloni
på en halv million kongepingviner.
Og det er en stor dag for to av dem.
De er blitt foreldre.
I over 50 dager
har de byttet på å holde sin dyrebare last trygg…
og varm.
I dag skal de ta imot sin lille sønn.
Lille Rocky,
dette er den store verden.
Og på den andre siden av øya
kommer en fugleunge til.
En jente.
Paloma.
Rocky og Paloma vet det ikke ennå, men de er ment for hverandre.
En tiltrekningskraft utenfor deres kontroll
vil føre dem sammen.
Denne kraften presser ikke bare Rocky og Paloma til bakken,
men også atmosfæren til planeten.
Den holder jorden i bane rundt solen.
Den gjør at solen roterer rundt midten av galaksen,
og at galakser danser og spinner om hverandre
i den største målestokken vi kjenner.
Tyngdekraften holder alle universets deler sammen.
Alt knyttes sammen.
Fra den fjerneste stjernen,
til den minste pingvinen.
Men Rocky og Paloma tenker ikke på sin plass i kosmos,
bare på neste måltid.
De krever de hengivne foreldrenes fulle innsats…
å mette deres appetitt.
En utakknemlig…
og uendelig oppgave.
De gjør alt for å fete opp ungene før vinteren.
For mens Rocky og Paloma har blitt større,
har dagene blitt kortere.
Det blir mindre mat å finne.
Foreldrene må forlate øya…
og reise hundrevis av kilometer ut på havet
for å jakte etter mat.
Ungene må klare seg på egen hånd i månedsvis.
Palomas rop blir ubesvart…
i det den første ensomme natten faller.
En pingvinunges mørkeste øyeblikk.
Men ingenting sammenlignet med universets mørkeste øyeblikk.
For lenge før det fantes en jord,
en sol
eller stjerner,
fantes ikke lys i det hele tatt.
13,5 MILLIARDER ÅR SIDEN
Universet var bare et mørkt og tett nett av gass.
Men her begynte tyngdekraften å utøve sin magi.
Fra denne tyngdekraften oppstod alt.
Deler av nettet trakk seg sammen…
til klumper av materie…
som vokste og vokste.
Til de ble så store at de kollapset inn over seg selv
og sprengte ut…
som de aller første stjernene.
Tyngdekraften fortsatte
med å forme urnettet til stadig flere stjerner,
trakk dem mot hverandre
og skapte enorme galakser.
Fra ingenting
formet tyngdekraften et helt univers av muligheter
som vi fortsatt ser på nattehimmelen.
Men lys fra fjerne stjerner holder ikke pingvinungene varme.
Når foreldrene er ute på havet,
går Rocky og Paloma ned i vekt.
De blir stadig mer sårbare.
Ungenes eneste ly fra kulden
er deres myke dun
og hverandre.
Overlevelse avhenger av en presis og elegant dans mellom en stjerne
og en planet,
koreografert av tyngdekraften for over fire og en halv milliard år siden.
Fra støv og gass fra dannelsen av solen
trakk tyngdekraften sammen biter.
De ble over tid formet til en planet.
Den var ikke å kjenne igjen som vårt hjem.
Men det hadde potensial for liv.
Badet i gløden fra vår nyfødte sol.
Den samme solen er nå, flere milliarder år senere, på vei opp.
Det forteller Rocky og Palomas foreldre
at de burde dra tilbake til Sør-Georgia…
med magene fulle av fisk.
Når solen varmer strendene, forvandles øya til et fristed igjen.
Men å komme seg i land var den enkle delen av oppgaven.
Rockys foreldre må finne barnet sitt
blant tusenvis av andre.
Et stykke unna fokuserer Palomas foreldre på det unike ropet
og finner henne snart i mengden.
Og endelig hører Rockys foreldre også
det umiskjennelige ropet…
fra sin lille.
Stemmen har en signatur bare foreldrene kan identifisere.
En familiesammenkomst.
Og to barnemager
blir endelige fulle.
Fra de første stjernene til galaksens,
solen og vår planets fødsel,
la tyngdekraften til rette for liv.
Men for at jorden skulle bli vårt hjem,
måtte tyngdekraften sende litt kaos mot oss.
Så evolusjon kunne gjøre sitt.
Det har gått flere måneder.
Rocky er nå dobbelt så stor
og klar for kjærlighet.
Men han blir ikke et godt parti
før han er frisk og kjekk.
Først et nytt antrekk.
Han bytter sine barnlige, luftige fjær
med en blank, vanntett fjærdrakt.
Klar for sin første svømmetur.
I den andre enden av stranden
er Paloma også klar for å sette ut.
Etter bare å ha kjent tørt land,
er det et skremmende øyeblikk for begge.
Rocky tror han svømmer,
men Paloma gjør faktisk det.
Rocky finner endelig ut at han må være i vannet.
Disse unge fuglene blir borte i to år…
på hver sine reiser.
Store rikdommer venter dem i havet,
takket være tyngdekraften…
og vår nærmeste nabo.
4,4 MILLIARDER ÅR SIDEN
Ikke lenge etter at vår planet ble dannet,
kolliderte den med en annen ung klode.
Og ut av restene i bane
dannet tyngdekraften jordens reisefølge…
månen.
Støtet dunket den unge jorden over på siden…
og gjorde dens bane kaotisk.
Den krenget og snurret voldsomt.
Men i løpet av milliarder av år
temmet månens tyngdekraft jorden.
Månens avstand økte.
Jordens rotasjon bremset.
Og det forvandlet jordens historie.
For tregere rotasjon betydde lengre dager.
Og slik kom flere timer med solskinn ned i havene.
Det skapte forhold der det første livet kunne få fotfeste.
Det første skrittet i en undervannslabyrint av liv
som stadig vokste.
Etter hvert fylte det havet med ufattelige underverker.
Underverker som i dag gir et rikt økosystem
for to svært sultne pingviner,
hundrevis av kilometer fra hverandre på det åpne havet.
Paloma har nådd polarfronten…
der Sørishavet møter varmere vann fra Atlanterhavet,
Stillehavet og Det indiske hav.
Her kommer næringsstoffer fra dypet
og gir mat til tusenvis av arter.
Blant den lysprikkfisker, en av kongepingvinens livretter.
De lever på dypt vann.
Ikke noe problem for Paloma.
Hun kan jakte ned til 300 meters dybde.
Pingviner er tilpasset å dykke og jakte på stor dybde.
Men for å forstå hvordan tilpasningene ble til,
må man vite hva tyngdekraften drev med for 66 millioner år siden.
I de kalde ytre delene av solsystemet,
kretser millioner av klumper av is og stein rundt solen.
Stort sett er ikke asteroidene til bry.
Men noen ganger er de det.
I den ytre delen av asteroidebeltet
ble en stein med omkrets på ti kilometer
varmet opp av solen i årtusener.
Litt etter litt
begynte oppvarmingen å flytte asteroiden, kalt Chicxulub, ut av bane.
Til tyngdekraften tok tak
og trakk den mot solen…
og sendte den på kollisjonskurs med jorden.
I en fart på 72 tusen kilometer i timen.
Støtet utløste en overhetet bølge av plasma,
og forårsaket branner og ødeleggelser over hele planeten.
Solen ble formørket.
Tre fjerdedeler av jordens arter ble utslettet.
Det var dårlige nyheter for dinosaurene.
Men gode nyheter for kongepingvinen.
De var mindre og lettere,
så fugler overlevde støtet.
De tok til himmelen og spredte seg.
Da de store kjøtteterne var borte,
var havet fullt av fisk.
Pingvinens forfedre ble eksperter på å dykke.
De dykket dypere
og ble lengre under vann.
Til de til slutt mistet evnen til å fly.
Fra å sveve gjennom himmelen…
til å sveve gjennom havet.
Uvurderlige tilpasninger som Rocky og Paloma utnytter.
De er mer utholdende og sterkere,
og klare til å dra til sin hjemkyst på søken etter en partner.
Men deres hjemkomst blir avbrutt…
av spekkhoggere.
Den eneste hvalen som spiser pingviner.
Paloma går over i øverste gir.
Det blir et løp til mållinjen.
Spekkhoggere er raske.
Men kongepingviner er bygget for fart.
Paloma er for rask for forfølgeren.
Men Rocky tok dekning i tareskogen ved kysten.
Og den sultne spekkhuggeren skal ingen steder.
Rocky ser en åpning.
Og han fyker mot land.
Han kan helt klart svømme nå.
To lange år på havet.
Alt for en sjanse til å delta i det store lotteriet.
Letingen etter kjærlighet.
Tyngdekraften formet solen, jorden og månen.
Den skapte et stabilt hjem for liv på planeten
og styrte evolusjonen i nye retninger.
Men i balladen om Rocky og Paloma gjenstår en del,
skapt av tyngdekraften
i solens brennende hjerte.
Lyset.
Stjernen vår skinner bare fordi
det foregår en intens kamp i sentrum.
Tyngdekraften trekker innover…
mens intenst press presser tilbake.
Denne gravitasjonskrigen…
gjør at atomer kolliderer og smelter sammen.
Små lommer med energi slippes ut
i form av fotoner.
Ikke bare dusjes jorden med energi for liv,
men den bades også i lys.
Lys som inneholder egne skjulte underverk.
For i hver solstråle
er det en regnbue.
Hvert foton har en unik bølgelengde
og samhandler med det vår verden vår består av
på en annen måte.
Noen bølgelengder absorberes.
Andre reflekteres.
Hvordan lysbølgene treffer øynene, avgjør fargene vi ser.
Og denne evnen til å oppfatte farger
spiller en nøkkelrolle når pingvinene beiler til hverandre.
Årevis med spising på havet har gjort Rocky frisk og sterk.
Egenskaper han må vise for å tiltrekke seg en make.
Pigmenter som han syntetiserte selv
farger fjærene strålende gule.
Perfekte for å vise seg frem
og tiltrekke blikket til den ene fuglen i mengden…
som bare har øyne for ham.
Paloma.
Stjernelys reflekteres på netthinnen bak i Palomas øye.
Her jobber millioner av tappceller med å dekode hver bølgelengde.
Slik kan Paloma skille farger fra hverandre.
På et blunk
kan turtelduene ikke bare se sin egen verden,
men også forstå den
og finne sin sjelevenn.
Kurtiseringen går over i en omhyggelig koreografert dans.
Hver av dem viser sine blanke, gule fjær…
så den andre kan beundre.
Andre friere prøver lykken, men til ingen nytte.
Fordi Rockys gule fjær
er ikke eneste salgsargument.
Ved å riste på hodet,
koder han en hemmelig beskjed…
i ultrafiolett lys.
Nebbet hans fanger solen
og reflekterer dens stråler.
Takket være en ekstra tappcelle,
kan Rocky og Palomas øyne se farger vi ikke ser.
Disse UV-signalene overbeviser Paloma.
De passer perfekt sammen.
Å oppdra en pingvinunge er en slitsom oppgave
som krever at begge foreldrene er i toppform.
Imponerende gule fjær og et prangende nebb
er bevis på styrke og evner.
Viktige egenskaper når man skal oppfostre en familie.
Blant alle de tusenvis av andre fugler
har Rocky og Paloma…
funnet hverandre.
Fra første krusninger i det kosmiske nettet…
til solens,
planetens
og månens fødsel,
treffene som har skrevet jordas historie,
og kreftene som driver solen, og maler vår verden i farger,
har tyngdekraften alltid hatt en finger med i spillet.
Den leder disse to pingvinene til et unikt øyeblikk…
på denne unike øya.
Der snart noe helt spesielt blir levert til jorden.
Rocky og Paloma skal selv bli foreldre.
Inn kommer et nytt liv,
kanskje også ny romantikk.
Med tyngdekraften som veiviser, som alltid.
Over hele jorden
er livet utrolig i sitt mangfold.
Det har tatt 13,8 milliarder år å nå dette dyrebare øyeblikket
i tid og rom.
Alle dyr skapt av stjernene,
synkronisert med planeten,
og opprettholdt av gaver fra kosmos
som kom hit ved tilfeldigheter.
Alt holdt på plass av den endelige
og opprinnelige tiltrekningskraften.
Historien om universet vårt
er historien om hvordan livet oppstod på denne planeten…
som vi kaller vårt hjem.
En historie som fortsatt er i ferd med å skrives.
Tekst: Helge Haaland